Rummu karjäär

Rummu karjäär on mahajäetud karjäär Harju maakonna lääneosas Lääne-Harju vallas. Karjäärist kaevandati paekivi, sealhulgas Vasalemma paekivi, mida tuntakse paremini Vasalemma marmorina.

pisi|püsti|Vangid Vasalemmas marmorit murdmas (1938)
Rummu karjääris alustati kaevandamist 1938. aastal, kui alustas tööd Vasalemma Lubja- ja Marmoritehas asukohaga Rummul, mis kasutas tööjõuks Murru vangla vange.

Kuna vee ärajuhtimine karjäärist 1990. aastatel lõpetati, hakkas põhjaveetase tõusma. Murru vangla suleti 2012. aasta lõpus.

Karjääri kõrval on kaevandamisest üle jäänud osast tekitatud Rummu aherainemägi.

Karjääri pikkus on 2,5 kilomeetrit, laius 150-750 meetrit. Murru seinas paljandub vee kohal 3 meetri ulatuses paas, vee all  esineb veel 4 meetrit paljandit.  Paljanduv osa on puhas Vasalemma kihistu lubjakivi, mille stratotüübiks karjäär ka on.Vasalemma kihistu Eesti Stratigraafia Komisjoni andmebaasis (vaadatud 15.08.2019) Vee all paljandub veel meetri jagu lubjakivi, edasi tuleb kahe meetri ulatuses mikrokihilist mergli ja puhta lubjakivi vahekihtidega paasi. Paljandi alumise osa moodustavad meetri ulatuses Pääsküla või Saue kihistiku lubjakivid.Eesti stratotüüpsed paljandid

Karjääris on 88 ha suurune tehisjärv (Rummu järv). Varem oli keskkonnaregistrisse kantud nüüdse tehisjärve kohal kaks eraldi veekogu: Läänekarjäär ja Idakarjäär.

Rummu karjääri ja Murru vangla territooriumi hoiab ja arendab Rummu Invest OÜ, 21. sajandil on karjääri rajatud veepark, vesirataste ja SUP laudade rent. Territooriumil töötab ka suvekohvik.

pisi|tühi|Rummu karjäär

 Viited 

Välislingid

Kategooria:Eesti karjäärid
Kategooria:Lääne-Harju vald